

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.1** | 2025. gada 30 . janvārī |

**8.**

**Par atļauju pieņemt dāvinājumu (ziedojumu)**

Ogres novada pašvaldībā (turpmāk – Pašvaldība) 2024. gada 6. decembrī saņemts Biedrības "For Better", reģ. Nr. 40008286742 (turpmāk – Ziedotājs), 2024. gada 4. decembra iesniegums Nr. 3-3.2-2024/BFB (Pašvaldībā reģistrēts ar Nr. 2-4.1/6329), kurā izteikta vēlme dāvināt Pašvaldībai “BTA Velozinis” velotrasi “Lielpilsēta B”. Velotrase “Lielpilsēta B” sastāv no deviņām konstrukcijām, kas imitē pilsētā sastopamus šķēršļus, tā ļaus bērniem apgūt riteņbraukšanas prasmes drošā vidē, lai iegūtu iemaņas, kas ir nepieciešamas drošai braukšanai pilsētvidē.

Ziedojuma kopējā vērtība saskaņā ar Ziedotāja sniegto informāciju ir 17 254,60 EUR (septiņpadsmit tūkstoši divi simti piecdesmit četri *euro* sešdesmit centi), ieskaitot pievienotās vērtības nodokli (turpmāk – Ziedojums).

Pašvaldību likuma 4. panta pirmās daļas 2. un 7. punktā noteiktas pašvaldības autonomās funkcijas – gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu; veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai.

Ar Ziedojumu tiks efektīvāk veicināta minēto Pašvaldības autonomo funkciju īstenošana.

Ogres novada Ilgtspējīgas attīstības stratēģijā 2022.–2034. gadam uz pakalpojumu attīstību bērniem un jauniešiem ir vērsts 2. stratēģiskais mērķis “Ogres novada demogrāfija iegūst ilgtspējīgu raksturu” un 3. stratēģiskais mērķis “Mājsaimniecībām ir ērti pieejami tām nepieciešamie pakalpojumi”. Minētajiem stratēģiskajiem mērķiem Ogres novada Attīstības programmā 2022.–2027. gadam (turpmāk – Attīstības programma) ir pakārtota 2. vidējā termiņa prioritāte “Pakalpojumu pieejamība un augstvērtīga dzīvesvide”. Viens no minētajai vidējā termiņa prioritātei izvirzītajiem rīcības virzieniem (8.) ir “Augstvērtīgas un drošas dzīves vides izveide”, tam savukārt ir pakārtots 8.1. uzdevums “Attīstīt daudzfunkcionālo publisko ārtelpu”. Minētā uzdevuma sasniegšanai Attīstības programmas Rīcības plāna 2022.–2027. gadam 8.1.5. apakšpunktā iekļauts pasākums “Bērnu un jauniešu aktīvās atpūtas infrastruktūras attīstība”, kas 2022.–2027. gadu periodā paredz Ogres novada apdzīvotajās vietās ierīkot jaunus bērnu rotaļu laukumus, aktīvās atpūtas laukumus jauniešiem, veikt esošo bērnu rotaļu laukumu elementu atjaunošanu, papildināšanu un teritoriju labiekārtošanu.

Ziedojums sekmētu Attīstības programmas Rīcības plāna 2022.–2027. gadam iekļautās aktivitātes “Bērnu un jauniešu aktīvās atpūtas infrastruktūras attīstība” izpildi.

Atbilstoši Likuma 14. panta pirmajai daļai par ziedojumu Likuma izpratnē uzskatāma mantas, tai skaitā finanšu līdzekļu, pakalpojuma, tiesību vai citāda veida labuma, izņemot publiskās infrastruktūras objektu, bezatlīdzības atvēlēšana (nodošana) publiskas personas institūcijas funkciju izpildes veicināšanai. Ziedotājs iesniegumā Pašvaldībai ir apliecinājis vēlmi ziedot “BTA Velozinis” velotrasi “Lielpilsēta B” ar mērķi palielināt bērnu drošību un mazināt riteņbraucēju izraisīto ceļu satiksmes negadījumu skaitu.

Likuma “Par interešu konflikta novēršanu valsts amatpersonu darbībā” (turpmāk – Likums) 14. panta otrā daļa noteic, ka valsts amatpersona, kā arī koleģiālā institūcija var pieņemt ziedojumu publiskas personas institūcijas vārdā, ja ziedojuma pieņemšana valsts amatpersonai nerada interešu konfliktu un neietekmē lēmuma pieņemšanu attiecībā uz ziedotāju

Pašvaldībai nav noslēgti nekādi līgumi ar Ziedotāju. Ziedotājs nav piedalījies nevienā no Pašvaldības rīkotajiem iepirkumiem, Pašvaldība attiecībā uz Ziedotāju nav izdevusi administratīvus aktus, veikusi uzraudzības vai kontroles funkcijas. Starp Pašvaldību un Ziedotāju nepastāv citas saistības, kuru dēļ dāvinājuma (ziedojuma) pieņemšana var veicināt nonākšanu interešu konflikta situācijā.

Izvērtējot piemērotākās Pašvaldības īpašumā esošās zemes vienības un nepieciešamību izveidot velotrasi “BTA Velozinis”, secināms, ka Ogres pilsētas teritorijā šādas velotrases izveide ir aktuāla un iespējama uz Pašvaldībai piederošās zemes vienības Ogrē, Vidus prospektā ar kadastra apzīmējumu 74010020109, ar kopējo platību 13 158 m2 platībā, saskaņā ar 1. pielikumu (turpmāk – Zemes vienība).

Saskaņā ar Pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi”[[1]](#footnote-1)[1] (turpmāk – SN16/2012) 7. pielikumu “Ogres novada teritorijas atļautās un plānotās izmantošanas kartes”[[2]](#footnote-2)[2] Zemes vienībai noteikta funkcionālās zonas *Zaļās teritorijas* apakšzona *Parks (ZP).* Atļautos izmantošanas veidus un apbūves parametrus minētajā funkcionālajā zonā nosaka SN16/2012 226. punkts. Atbilstoši SN16/2012 226.2. apakšpunktam viens no minētajā funkcionālajā apakšzonā atļautajiem palīgizmantošanas veidiem ir *sporta būve*. Saskaņā ar SN 16/2012 7.92. apakšpunktā sniegto definīciju *sporta būve* ir sporta, spēļu un fiziskām nodarbībām paredzētā teritorija, ēkas, būves un iekārtas, kā arī sēdvietas skatītajiem; kā palīgizmantošana sporta būves dzīvojamās un citās teritorijās kalpo nekomerciālajiem nolūkiem. Saskaņā ar Valsts zemes dienesta Nekustamā īpašuma valsts kadastra informācijas sistēmas datiem Zemes vienības lietošanas mērķis *ir dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa*.

Izvērtējot Likuma 14. panta sestajā daļā ietvertos nosacījumus, Pašvaldība konstatē, ka attiecībā uz ziedotāju divus gadus pēc ziedojuma pieņemšanas nevarētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas, kā arī ziedojuma pieņemšana nevarētu radīt interešu konfliktu vai ierobežot Pašvaldības normatīvajos aktos noteikto funkciju vai uzdevumu izpildi. Atbilstoši Likuma 14. panta sestajai daļai, pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja.

Ņemot vērā augstāk minēto, izvērtējot apstākļus atbilstoši Likuma 14. panta otrajā, trešajā un ceturtajā daļā noteiktajiem dāvinājuma (ziedojuma) pieņemšanas ierobežojumiem, konstatējams, ka nepastāv ierobežojumi, kas Pašvaldībai liedz pieņemt dāvinājumu (ziedojumu) no Ziedotāja.

Pamatojoties uz Pašvaldību likuma 4. panta pirmās daļas 2. un 7. punktu, likuma “Par interešu konflikta novēršanu valsts amatpersonu darbībā” 14. panta otro, ceturto, piekto un sesto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atļaut** Ogres novada pašvaldībai pieņemtno biedrības “For Better”, reģ. Nr. 40008286742, ziedojumu - “BTA Velozinis” velotrasi “Lielpilsēta B”, kas sastāv no deviņām konstrukcijām un imitē pilsētā sastopamus šķēršļus, (turpmāk – Ziedojums) ar kopējo vērtību 17 254,60 EUR (septiņpadsmit tūkstoši divi simti piecdesmit četri *euro* sešdesmit centi), ieskaitot pievienotās vērtības nodokli.
2. **Atļaut** biedrībai “For Better”, reģ. Nr. 40008286742, uzstādīt Ziedojumu Ogres novada pašvaldībai piederošā nekustamā īpašuma Vidus prospekts 25, Ogre, Ogres novads, kadastra numurs 7401 002 0109, sastāvā esošajā zemes vienībā ar kadastra apzīmējumu 74010020109 (1. pielikums).
3. **Apstiprināt** Ziedojuma līguma projektu (2. pielikums).
4. **Uzdot** Ogres novada pašvaldības Centrālās administrācijas Juridiskajai nodaļai normatīvajos aktos noteiktajā kārtībā organizēt Ziedojuma līguma noslēgšanu.
5. **Uzdot** Ogres novada pašvaldības Centrālās administrācijas Juridiskajai nodaļai pēc Ziedojuma pieņemšanas informēt Ogres novada pašvaldības Centrālās administrācijas Komunikācijas nodaļu par Ziedojuma pieņemšanu.
6. **Uzdot** Ogres novada pašvaldības Centrālās administrācijas Komunikācijas nodaļai piecu darbdienu laikā pēc Ziedojuma pieņemšanas publicēt Ogres novada pašvaldības oficiālajā tīmekļvietnē <https://www.ogresnovads.lv/lv> ziedotāja nosaukumu, ziedojuma priekšmetu, apjomu un atvēlēšanas mērķi. Nodrošināt, ka minētā informācija tīmekļvietnē ir pieejama divus gadus no tās publicēšanas dienas.
7. **Kontroli** pār lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)

1. [1] https://geolatvija.lv/geo/tapis?document=open#document\_26 [↑](#footnote-ref-1)
2. [2] <https://tapis.gov.lv/tapis/lv/downloads/464> [↑](#footnote-ref-2)